Държавен вестник, бр. 99, 2025 г., стр. 31

БРОЙ  99	
Д Ъ Р Ж А В Е Н  В Е С Т Н И К 	
СТР.  31   
ПОСТАНОВЛЕНИЕ № 252
ОТ 19 НОЕМВРИ 2025 Г.
за одобряване на допълнителни плащания 
от централния бюджет по бюджета на Ми­
нистерството на транспорта и съобщенията 
за 2025 г. за осигуряване на средства на 
„Български пощи“ ЕАД
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни пла­
щания по бюджета на Министерството на 
транспорта и съобщенията за 2025 г. в частта 
на финансирането на бюджетното салдо за 
сметка на централния бюджет в размер на 
44 000 000 лв.
(2) Средствата по ал. 1 се предоставят 
като възмездна финансова помощ, подлежаща 
на възстановяване по чл. 2, на „Български 
пощи“ ЕАД и са разпределени за:
1. първоначално зареждане с евробанк­
ноти, евромонети и стартови комплекти с 
евромонети в съответствие с чл. 23, ал. 2 от 
Закона за въвеждане на еврото в Република 
България – 25 000 000 лв.;
2. финансиране на оперативни разходи с 
пазарен лихвен процент съгласно сключен до­
говор между Министерството на транспорта 
и съобщенията и „Български пощи“ ЕАД – 
19 000 000 лв.
Чл. 2. (1) Средствата по чл. 1 се възста­
новяват от „Български пощи“ ЕАД по бю­
джета на Министерството на транспорта и 
съобщенията в срок до 30 септември 2026 г.
(2) За невъзстановени в пълен размер суми 
по чл. 1, ал. 2, т. 1 в срока по ал. 1 върху 
непогасената част се дължи лихва съгласно 
Закона за лихвите върху данъци, такси и 
други подобни държавни вземания.
(3) При невъзстановяване на средствата в 
срока по ал. 1 дължимите суми се удържат 
от одобрените субсидии и други текущи 
трансфери за нефинансовите предприятия 
за „Български пощи“ ЕАД за 2026 г.
Чл. 3. (1) Министърът на транспорта и 
съобщенията да извърши съответните про­
мени по бюджета на Министерството на 
транспорта и съобщенията за 2025 г. и да 
уведоми министъра на финансите.
(2) Министърът на финансите да извърши 
произтичащите от чл. 1 промени по централ­
ния бюджет за 2025 г.
Заключителни разпоредби
§ 1. Постановлението се приема на ос­
нование чл. 109, ал. 4, т. 2 от Закона за 
публичните финанси.
§ 2. Изпълнението на постановлението 
се възлага на министъра на транспорта и 
съобщенията.
§ 3. Постановлението влиза в сила на 
20 ноември 2025 г.
Министър-председател: 
Росен Желязков
Главен секретар на Министерския съвет: 
Габриела Козарева
6693
ПОСТАНОВЛЕНИЕ № 253
ОТ 20 НОЕМВРИ 2025 Г.
за одобряване на допълнителни трансфери по 
бюджетите на общините за 2025 г. за финан­
сово осигуряване на дейности по Национална 
програма „Оптимизиране на вътрешната 
структура на персонала“, одобрена с Решение 
№ 294 на Министерския съвет от 2025 г. за 
одобряване на национални програми за раз­
витие на образованието
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни трансфери 
в размер на 41 882 965 лв., разпределени по бю­
джетите на общините за 2025 г., за финансово 
осигуряване на дейности по Националната прог­
рама „Оптимизиране на вътрешната структура 
на персонала“, одобрена с Решение № 294 на 
Министерския съвет от 2025 г. за одобряване 
на национални програми за развитие на обра­
зованието, съгласно приложението.
(2) Допълнителните трансфери по ал. 1 да 
се осигурят, както следва:
1. за сметка на намаление на утвърдените 
разходи по „Политика в областта на всеобхват­
ното, достъпно и качествено предучилищно 
и училищно образование. Учене през целия 
живот“, бюджетна програма „Осигуряване на 
качеството в системата на предучилищното 
и училищното образование“, по бюджета на 
Министерството на образованието и науката 
за 2025 г. – 31 104 884 лв.;
2. за сметка на предвидените разходи по 
централния бюджет за 2025 г. за национални 
програми за развитие на образованието за 
2025 г. – 10 778 081 лв.
(3) Средствата по чл. 1, ал. 2, т. 1 се предос­
тавят по бюджетите на общините за сметка на 
намаление на бюджетното взаимоотношение 
на централния бюджет с бюджета на Минис­
терството на образованието и науката за 2025 г.
(4) Допълнителните трансфери се предоста­
вят по бюджетите на общините от централния 
бюджет под формата на обща субсидия за де­
легираните от държавата дейности.
Чл. 2. Със сумата по чл. 1, ал. 2, т. 1 да 
се намалят показателите по чл. 16, ал. 3 от 
Закона за държавния бюджет на Република 
България за 2025 г.